
ДО
ОБЩИНСКИ СЪВЕТ
БУРГАС


Д О К Л А Д Н А  З А П И С К А

ОТ ДИМИТЪР НИКОЛОВ
 КМЕТ НА ОБЩИНА БУРГАС


ОТНОСНО: Прекратяване на съсобственост между Община Бургас и физическо лице чрез продажба на общински идеални части от недвижим имот – УПИ ХІ-594, кв. 63 по плана на с. Равнец, общ. Бургас.

УВАЖАЕМИ ОБЩИНСКИ СЪВЕТНИЦИ,

	Моля, на основание чл. 33, ал.5 от Правилника за организацията и дейността на общинския съвет и взаимодействието му с общинската администрация на община Бургас, на насроченото за 30.05.17 г. заседание на Общински съвет-Бургас да бъде разгледана настоящата докладна записка, като мотивите за това са свързани с неотложния въпрос – изтичане на срок за усвояване на средства по отпускане на кредит от финансова институция за реализиране на предстоящо строителство в съсобствения на заявители и община Бургас имот, за което е необходимо спешно да бъде прекратена съсобствеността в същия.
В Община Бургас е постъпило искане с вх.№ 94-01-4003/08.02.2017г. от Иринка Йорданова Русева, относно прекратяване на съсобственост в УПИ ХІ-594, кв. 63,  по плана на с. Равнец, общ. Бургас, чрез продажба на общинските идеални части от цитирания имот.
Съгласно нотариален акт №894, т.V, рег. №6481, дело №733/2016г., вписан акт под №146, т.82, дело №8294 с вх.№ 16388 от 18.11.2016г. в Служба по вписванията – Бургас, заявителят е собственик на 890/913 кв. м идеални части от УПИ ХІ-594, кв.63 по плана на с.Равнец, общ. Бургас. 
По действащия регулационен план на с. Равнец, одобрен със Заповед                        № 599/19.05.1998г. на Община Бургас, УПИ ХІ-594, кв. 63 е с площ 913 кв.м и отговаря на бивш п-л ХIII-507 в бивш кв.56 по недействащ план от 1968г.
Видно от писмо с изх. № 94-01-37664/1/14.11.2016г. на Директор дирекция „Устройство на територията“, от разликата 23/913 кв. м идеални части между общата площ на УПИ ХI в кв.63  и тази  по документи, 10/913 кв. м ид. части са общинска собственост - придаваеми откъм улица в УПИ ХІ, а 13/913 кв.м ид. части са в резултат от промяна границите на бивш п-л ХIII-507 в бивш кв.56 по предходна регулация към съседни частни имоти.
С Акт № 8678/27.04.2017г. за частна общинска собственост са актувани 10/913 кв.м. идеални части от УПИ ХІ-594, кв. 63 по плана на с. Равнец,    общ. Бургас, целият с площ 913 кв.м, при граници: североизток – УПИ ХІІ, югоизток – УПИ Х, югозапад – улица, северозапад – улица.
Общинските идеални части от УПИ ХІ-594, кв.63 по плана на с. Равнец, общ. Бургас не отговарят на нормативните изисквания на чл.19 от ЗУТ за образуване на самостоятелен урегулиран поземлен имот, поради което е целесъобразно  прекратяване на съсобствеността чрез продажба на частта на Община Бургас по пазарни цени.
В изпълнение разпоредбите на чл.41, ал.2, във връзка с чл.22, ал. 3 от ЗОС, е възложено изготвяне на пазарна оценка на 10/913 кв.м идеални части от УПИ ХІ-594, кв.63 по плана на с. Равнец, общ. Бургас, на лицензиран оценител, определена в размер на 110 (сто  и десет) лева, без ДДС.
Данъчната оценка на идеалната част от имота, предмет на продажба е 40,90лв(четиридесет лева  и деветдесет стотинки).
Ето защо и като взех предвид Решение на комисията, назначена с моя заповед № 2710/30.09.2016г., прието с Протокол от 04.05.2017г., което подкрепям изцяло, предлагам Общински съвет - Бургас, на основание чл.21, ал.1, т.8 от Закона за местното самоуправление и местната администрация, чл. 33, ал. 5 от ПОДОСВОАОБ, чл.36 от ЗС, чл.36, ал.1, т.2 от Закона за общинската собственост, чл.41, ал.1, т.2 и чл.42 от Наредбата за реда за придобиване, управление и разпореждане с общински имоти и вещи, приета от Общински съвет – Бургас, с Решение по т.1 от проведеното на 28.06.2016г. заседание(Протокол №13),  да вземе следното 

Р Е Ш Е Н И Е :

1. Допълва Програмата за управление и разпореждане с имоти за 2017г. на Община Бургас, приета по т.2 от дневния ред на проведеното на 31.01.2017г. заседание на Общински съвет – Бургас (Протокол №23) в частта на раздел ІІ „Продажби по реда на ЗОС, без търг“, с УПИ ХІ-594 в кв.63 по действащия ПУП-ПРЗ на с. Равнец, общ. Бургас. 
[bookmark: _GoBack]2. Да се прекрати съсобствеността между Община Бургас и Иринка Йорданова Русева ЕГН **, с постоянен адрес: гр. Бургас, кв. Долно Езерово, ул. „**“ №**, вх.*, ет.*, чрез продажба на общинските идеални части, актувани с Акт №8678/27.04.2017г. за частна общинска собственост, представляващи 10/913 кв.м идеални части от УПИ ХІ-594, кв. 63 по плана на с. Равнец, общ. Бургас, целият с площ 913 кв.м, при граници: североизток – УПИ ХІІ, югоизток – УПИ Х, югозапад – улица, северозапад – улица, за сумата 110 (сто и десет) лева, без ДДС.
Приложение: Протокол от 04.05.2017г.; Експертна оценка; Искане с вх. 94-01-40003/08.02.2017г., Нотариален акт №894, т.V, рег. №6481, дело №733/2016г., вписан акт под №146, т.82, дело №8294 с вх.№ 16388 от 18.11.2016г. в Служба по вписванията – Бургас ; Скица-извадка от ПУП-ПРЗ №94-01-4003/1/12.04.2017г.; Акт за ЧОС № 8678/27.04.2017г.; Данъчна оценка за имота.



ДИМИТЪР НИКОЛОВ
Кмет на Община Бургас

Съгласували:
Златина Георгиева
Директор на дирекция ПНО

Живко Димитров
Директор на дирекция УОС

инж. Минка Чаушева
Началник отдел ОС

Катерина Сидерова
Главен юрисконсулт в дирекция УОС

Изготвил: Невена Цачева - Главен специалист в дирекция УОС

